Source: https://www.emta.ee/et/ariklient/tulu-kulu-kaive-kasum/muudatused/muudatused-tulumaksuseaduses-alates-01082017
Timestamp: 2018-04-19 13:33:49+00:00

Document:
Muudatused tulumaksuseaduses alates 01.08.2017 | Maksu- ja Tolliamet
2017. aasta tuludeklaratsiooni esitamine
Olulisemad muudatused 2017. aasta ja 2018. aasta tulude deklareerimisel
2013. aasta
Tööandjalt või juriidiliselt isikult soodushinnaga või tasuta saadud väärtpaberite soetusmaksumus
Maksuvaba tulu 2017. aastal
Maksusoodustused 2018
Maksuvaba tulu alates 1. jaanuarist 2018
Oluline maksuvaba tulu arvestamisel alates 1. jaanuarist 2018
Füüsilisest isikust ettevõtja maksustamise muudatused 2018. aastal
Maamaksumäärad 2015. aastal
Nõuded volikirjale
Muudatused käibemaksuseaduses alates 01.01.2018
Maa, mets, raskeveok
Uue tolliseadustiku koolitusmaterjalid
Tolliterminalid
Kauba ladustamise siseriikliku õiguse muudatused
Eraelulise teabe kaitse
Struktuuriüksuste põhimäärused
Maksu- ja Tolliameti strateegiaseminarid maakondades 2015
Tollikoostöö Eesti ELi eesistumise ajal
Maksulaekumine, statistika
Kohalikele omavalitsustele üle kantud tulumaks
Tegevusalade statistika
Tähistame Eesti 100. sünnipäeva
ev100.ee
EV100 korraldustoimkond
Sisenen e-maksuametisse/e-tolli
Avaleht Äriklient Tulu, kulu, käive, kasum Muudatused Muudatused tulumaksuseaduses alates 01.08.2017
Muudatused tulumaksuseaduses alates 01.08.2017
Tulumaksuseaduse muudatused on avaldatud õigusaktis „Tulumaksuseaduse muutmise ja sellega seonduvalt teiste seaduste muutmise seadus" (RT I, 07.07.2017, 21).
§ 13 lg 3 p 2³ täiendati selliselt, et isikliku sõiduauto kasutamisega teenistus-, töö- või ametiülesannete täitmisel makstavat parkimistasu saab tööandja kuludokumendi alusel maksuvabalt hüvitada, arvestamata läbitud kilomeetreid.
Rakendatakse tagasiulatuvalt alates 01.07.2017 (§ 61 lg 52).
§ 19 lg 3 p 3¹ muudatusega võimaldatakse Euroopa Liidu struktuurivahenditest maksta töötule maksuvaba stipendiumi tööturuteenuste ja -toetuste seaduse tähenduses.
§ 19 lg 3 p 17 antakse tulumaksusoodustusega mittetulundusühingute ja sihtasutuste nimekirjas olevatele ühingutele võimalus maksta ühingu tegevuses osalevale vabatahtlikule ühingu heaks välismaal ülesannete täitmise eest maksuvabalt summa, mis on võrdne välislähetuse päevaraha maksuvaba piirmääraga. (Välislähetuse päevaraha maksuvaba piirmäär on 50 eurot välislähetuse esimese 15 päeva kohta, kuid kõige rohkem 15 päeva kohta kalendrikuus, ja 32 eurot iga järgneva päeva kohta.)
§ 234 võimaldab füüsilise isiku tulu deklareerimisel abikaasa eest arvesse võtta täiendava maksuvaba tulu juhul, kui abikaasa maksustatav tulu ei ületa 2160 eurot kalendriaastas.
Rakendatakse tagasiulatuvalt alates 01.01.2017 (§ 61 lg 51).
§ 40 lg 5 muudatusega ei ole tulumaksu kinnipidaja kohustatud maksudeklaratsioonil TSD kajastama väljamaksete puudumisel töötaja või ametniku tööaja määra.
Jõustub alates 01.08.2017.
§ 44 lg 2¹ võimaldab abikaasadel teha ühiselt teatud maha arvamisi tulumaksuga maksustamisel.
§ 48 lg 5¹ muudatuse kohaselt ei käsitata erisoodustusena tööandja kulutusi töölepingu alusel töötava töötaja transpordile, kui:
tööandja kasutab töötajate elu- ja töökoha vaheliseks transpordiks bussi või vähemalt kaheksa istekohaga sõidukit. Töötajate elukoha kaugus töökohast ei ole määrav (st töötajaid saab transportida bussiga näiteks ka ühe asula piires);
töötaja elukoht asub vähemalt 50 kilomeetri kaugusel töökohast (nt töötajad sõidavad tööandja omandis ja valduses olevat sõiduautoga, tööandja hüvitab töötajate transpordi kulud);
töötaja elukoht asub vähemalt 50 kilomeetri kaugusel töökohast ning töötaja kasutab elu- ja töökoha vahelisteks sõitudeks isiklikku sõiduautot, siis on võimalik töötajale hüvitada sõidud maksuvabalt arvestuse pidamise korral 0,30 eurot kilomeeter, kuid mitte rohkem kui 335 eurot kalendrikuus iga hüvitist maksva tööandja kohta.
50 km – elu- ja töökoha vaheline optimaalne kaugus, sõltuvalt transpordi liigist.
§ 48 lg 5³ täiendati nii, et kui kogu osalus tööandjas või temaga samasse kontserni kuuluvas äriühingus võõrandatakse vähemalt kolmeaastase tähtajaga osalusoptsioonilepingu kehtivuse ajal või töötajal tuvastatakse täielik töövõimetus või töötaja sureb, siis ei pea osalusoptsiooni alusvaraks oleva osaluse omandamisel maksuvabastuse saamiseks optsiooni andmise ja realiseerimise vaheline periood olema kolm aastat.
Kui optsioonileping ei ole digitaalselt allkirjastatud ega notariaalselt kinnitatud, on tööandja kohustatud esitama lepingu Maksu- ja Tolliameti e-posti aadressile emta@emta.ee viie tööpäeva jooksul selle sõlmimisest arvates.
§ 48 lg 54 muudatusega asendati mõiste „töövõime kaotus alates 40%“ mõistega „osaline või puuduv töövõime“. Muudatuse tulemusel viidi tulumaksuseaduses kasutatav mõiste kooskõlla töövõimetoetuse seaduses kasutatavaga.
§ 48 lg 56 muudatuse kohaselt ei käsitata erisoodustusena tööandja ettevõtlusega seotud kulutusi töölepingu alusel töötava töötaja majutamiseks, kui on täidetud mõlemad alljärgnevad tingimused:
töötaja elukoht asub vähemalt 50 kilomeetri kaugusel töökohast ja töötaja omandis ei ole töökohale lähemal asuvat elusasemena kaustatavat kinnisvara ning need tingimused on täidetud kogu majutamise perioodil;
kulutused majutatava töötaja kohta on maksuvabad kuni 200 eurot kalendrikuus majutamise korral Tallinnas või Tartus ja kuni 100 eurot muudel juhtudel.
§ 61 lg 45 muudeti esimese lause sõnastust. Mõiste „töövõime kaotus alates 40%“ asendati mõistega „osaline või puuduv töövõime“
telefon: 880 0810

References: § 13

§ 19

§ 19

§ 234

§ 40

§ 44

§ 48

§ 48

§ 48

§ 48

§ 61